GiliGold/VAD_KnessetCorpus huggingface dataset:
דוד ביטן: לא חייבנו אף אחד, תאמין לי.
טלי פלוסקוב: לא, סליחה.
טלי פלוסקוב: במקרה הזה ממש מתוך אמונה.
דוד ביטן: 10 בעד, 6 נגד.
דוד ביטן: אושר לקריאה ראשונה.
דוד ביטן: נביא את זה לדיון בפני המליאה.
דוד ביטן: 1.
דוד ביטן: הצעת חוק שכר מינימום (העלאת סכומי שכר המינימום – הוראת שעה) (תיקון), התשע"ו-2015 (מ/968)
דוד ביטן: בקשת הממשלה להקדמת הדיון בהצעות החוק הבאות, לפני הקריאה הראשונה.
דוד ביטן: נתחיל עם השנייה, לדעתי לא צריכה להיות התנגדות – הצעת חוק שכר מינימום.
מרב מיכאלי: זה בגלל ששר הכלכלה פורש.
מרב מיכאלי: דוד, זה נכנס לתוקף בינואר 2017.
דוד ביטן: הסיבה, שכמה שיותר מהר זה יעבור כדי שאנשים יוכלו לקבל את הכסף.
מרב מיכאלי: בכל מקרה זה נכנס לתוקף בינואר 2017.
<קריאה: מה אכפת לך שיקדימו?
מרב מיכאלי: הכסף לא יגיע אליהם יותר מוקדם.
דוד ביטן: זה תקדים היסטורי.
דוד ביטן: אתם אומרים שהממשלה לא עושה כלום אבל תקדים היסטורי של 5,300 שקל, זה שכר מינימום.
מרב מיכאלי: כן, זה הבטחת בחירות שלנו, שראש הממשלה מיהר לקיים אותה - - -
יואב קיש: מרב, תדברו עם ראש הממשלה ותגידו שהממשלה פועלת נכון.
מרב מיכאלי: הבטחת בחירות, מאבק של ההסתדרות.
יואב קיש: כל הכבוד שהממשלה פועלת נכון.
יואב קיש: אני שמח לשמוע שהאופוזיציה מגבה.
דוד ביטן: אתם לא חושבים שאתם מגזימים?
דוד ביטן: כל מה שאנחנו נעשה, תגידו "אתם הבטחתם"?
דוד ביטן: זה דבר חדש, טענה כזאת עוד לא שמעתי אף פעם.
מרב מיכאלי: אדוני, אני רוצה להבהיר לפרוטוקול את דברי.
מרב מיכאלי: ודאי שהחוק הוא מצוין.
דוד ביטן: אז אתם נגד.
מרב מיכאלי: אלוהים יודעת שאנחנו נאבקנו ארוכות, וההסתדרות והמחנה הציוני, מפלגת העבודה, הובילו את המאבק הציבורי הזה, אני שמחה שהצליח.
דוד ביטן: בסדר, אבל אנחנו מציעים.
דוד ביטן: גם אנחנו הובלנו, לא רק אתם.
מרב מיכאלי: לא - -
דוד ביטן: אנחנו גם תמכנו בהעלאת שכר המינימום, לא רק אתם תמכתם.
מרב מיכאלי: - - אנחנו הובלנו אותו וצריך לתת קרדיט לחבר הכנסת דב חנין, שהיה ממש מהמובילים.
דוד ביטן: אל תקשרו לכם כתרים שלא רק שייכים אליכם.
מרב מיכאלי: אז אדוני, חבל, חבל לעוות את ההיסטוריה.
מרב מיכאלי: אבל בכל מקרה, אנחנו מאוד מאוד שמחנו שראש הממשלה מצא לנכון, אבל צריך להגיד, שמשום שההעלאה הזאת עומדת להיכנס לתוקף ב-1 בינואר 2017, להביא אותה בפטור היום זה דבר מופרך ומגוחך.
דוד ביטן: לא, אני אגיד לך למה.
דוד ביטן: אתם טוענים שעוד מעט יהיו בחירות.
דוד ביטן: אם יהיו בחירות, כל החקיקה לא תעבור.
דוד ביטן: רוצים כמה שיותר מהר לפני שיהיו בחירות.
יואל חסון: קשה לכם לנהל את המדינה הזאת.
דוד ביטן: המצאתם משהו חדש, שאנחנו מקיימים את ההבטחות שלכם.
מרב מיכאלי: משום שאנחנו נערכות לבחירות בקרוב, אנחנו נצביע עכשיו בעד החוק.
דוד ביטן: עכשיו אתם טוענים שאנחנו לא נעביר את התקציב ויהיו בחירות, אז אנחנו רוצים למנוע את זה.
מרב מיכאלי: מאה אחוז, הנה לכן אנחנו נערכות לזה ונצביע אתכם בעד.
דוד ביטן: משרד הכלכלה, בבקשה.
מרב מיכאלי: אני בונה עליך, אגב, שיהיו בחירות בקרוב, דוד.
דוד ביטן: זה יכול להיות, אולי לא נצביע בעד התקציב, אני יודע.
דוד ביטן: נציגת משרד הכלכלה הגיעה, תנו לה להגיד שתי מלים.
<נילי ברוש: נילי ברוש, יועצת השר אריה דרעי.
יואל חסון: יועצת של משרד הפריפריה או משרד הכלכלה?
<נילי ברוש: אנחנו בעצם מבקשים לתת למעסיקים ולעובדים להסתגל אל ההחלטה הזאת, וכמו שאמרת, דברים - - -
דוד ביטן: אתם מבינים, ואתם נגד.
מרב מיכאלי: אנחנו אמרנו, נצביע בעד.
דוד ביטן: אז למה דיברת נגד?
דוד ביטן: סוף סוף תפסתם שכל.
מרב מיכאלי: רגע.
דוד ביטן: מי בעד לאשר הקדמת דיון בהצעת החוק?
מרב מיכאלי: אדוני, צריך להגיד שאני עקבית בזה שאני מוחה פה על פטורים.
דוד ביטן: את באופן כללי - - -
יואל חסון: חבר הכנסת קיש, ראית הצבעה עניינית עכשיו, ב-live?
דוד ביטן: הצעת חוק העונשין, הסתה לטרור.
דוד ביטן: בבקשה, משרד המשפטים.
דוד ביטן: תנו כבוד למשרד המשפטים, הם שולטים במדינה, חבר'ה.
דוד ביטן: הם הממשלה האמיתית.
יואל חסון: שהם ייתנו לנו כבוד, הגיע הזמן.
<גיל ברינגר: נציג השרה, לא נציג המשרד.
<גיל ברינגר: אנחנו מתקנים את סעיף ההסתה לטרור בחוק העונשין.
<גיל ברינגר: כיום בחוק, על מנת להרשיע בן אדם בהסתה לטרור יש צורך להוכיח קריאה למעשה של טרור, דברי שבח, אהדה או עידוד למעשה של טרור, וגם יש צורך להוכיח את מה שנקרא הרכיב ההסתברותי, זאת אומרת שיש אפשרות ממשית שהוא יביא לעשייה של מעשה טרור.
<גיל ברינגר: אנחנו מבקשים להוריד את הרכיב ההסתברותי הזה בשל היקף התופעה של ההסתה שאנחנו עדים לה בימים האחרונים, בתקופה האחרונה.
דוד ביטן: מי רצה לדבר?
אחמד טיבי: אפשר ללכת להצבעה מייד, אדוני?
אחמד טיבי: אתה רוצה לחכות, אין לך רוב?
דוד ביטן: לא, דבר.
דוד ביטן: דבר קצת.
יואל חסון: פתאום אתה נותן לדבר.
דוד ביטן: אני רוצה שאחמד טיבי ידבר, מה קרה?
דוד ביטן: אתה מקבל קולות במגזר הערבי.
דוד ביטן: יש לו היום 98, הוא רוצה 99.2.
יואל חסון: תעשה פיליבסטר, אחמד.
אחמד טיבי: זה חוק לא סביר אבל בתקופה הזאת, הלא סביר שולט.
אחמד טיבי: כלומר, אנשים השתגעו.
אחמד טיבי: מי שמקבל החלטות, השתגע - פעם לשים טלאי על עמותות שמאל, פעם להוציא את הסעיף ההסתברותי בחוק קיים, וכי למה?
אחמד טיבי: נציג השרה, מתי העמדתם מישהו לדין על קריאת מוות לערבים?
אחמד טיבי: יש הסתברות או אין הסתברות שמי שאומר מוות לערבים – אתה יודע כמה יהודים הרגו ערבים בגלל האמירה הזאת?
<גיל ברינגר: זו שאלה שצריך להפנות לפרקליטות.
דוד ביטן: כן, אף אחד לא הרג.
אחמד טיבי: אתה יודע שבתקופה האחרונה יש יותר יהודים אזרחי ישראל שפגעו בערבים מאשר ערבים אזרחי ישראל שפגעו - - -
אורן אסף חזן: מאיפה אתה מביא את השטויות האלה?
אורן אסף חזן: עוד פעם שקרים?
דוד ביטן: תביא לנו את הסטטיסטיקה.
אחמד טיבי: עוד פעם - - -
אורן אסף חזן: לא נמאס לך?
אחמד טיבי: תקשיב טוב - - -
אורן אסף חזן: ביום שאתה תבוא עם חומרים מסודרים, עם ניירת, עם הוכחות ולא עם אסופה של גיבובי שקרים, אולי נקבל את מה שיש לך להגיד.
יואל חסון: חבר הכנסת טיבי, קיבלת עוזר שלישי אז תוכל עכשיו להעביר את החומרים.
דוד ביטן: חבר'ה, חבר הכנסת חזן, אני מבקש, אל תפריע.
אורן אסף חזן: מה זה ההסתה הזאת?
אחמד טיבי: זה נופל בתחום ההצעה שלו, אגב.
אחמד טיבי: יש יותר יהודים אזרחי ישראל שפגעו בערבים אזרחי ישראל מאשר ערבים אזרחי ישראל שפגעו ביהודים אזרחי ישראל.
אחמד טיבי: אם זה לא נכון, אני מתפטר.
אחמד טיבי: אם זה נכון, אתה מתפטר.
דוד ביטן: כשהם יצאו מאום אל פחם מאה איש וזרקו עלינו אבנים, זה מאה איש.
דוד ביטן: זה לא אחד.
אחמד טיבי: אז תקשיב, אני מדבר על התקופה האחרונה.
אורן אסף חזן: עשית לו הנחה כשאמרת מאה איש.
אחמד טיבי: חזן מדבר על התקופה האחרונה כי הוא אומר בתקופה האחרונה.
אורן אסף חזן: תגיד לי, ראית מה הלך לפני חודש בנצרת ומה הלך בוואדי ערה?
אחמד טיבי: סטטיסטיקה, מספרים, של המשרד לביטחון פנים.
אחמד טיבי: תדייקו.
דוד ביטן: לא, אתה מדבר על כתבי אישום אולי.
ג'מאל זחאלקה: הצעת החוק היא נופלת, העיקרון החשוב של Hard cases make bad laws, כלומר במצבים קשים עושים חוקים רעים, כנראה במשרד המשפטים לא שמעו עליו.
ג'מאל זחאלקה: דווקא כשהנושאים חמים, המשפטן ואיש החוק צריך לגשת ביתר זהירות, לא בחופזה, לא להתנהג כמו חמום-מוח - - -
ינון מגל: כמו שאתה עושה במצבים רגישים.
ג'מאל זחאלקה: תביא טיעונים אינטליגנטים נגד מה שאני אומר ואז - - -
<קריאה: זה היה טיעון אינטליגנטי.
דוד ביטן: חבר'ה, לא לענות.
ג'מאל זחאלקה: אני חושב שהמצב שבו הכנסת גם עצמה – אני שמעתי את ההערה של חבר הכנסת מגל – והמחוקק, הוא במצב רותח ורוצה לעשות משהו, משרד המשפטים רוצים לעשות משהו, וכל אחד רוצה לעשות משהו, אז בינתיים דורסים ברגל גסה את - - -
אורן אסף חזן: אני רוצה לגרש אותך מפה ולא מצליח, ולא דורס ברגל גסה.
אורן אסף חזן: מה אתה רוצה?
דוד ביטן: אתה חייב להגיד משהו?
אורן אסף חזן: רוצים.
אורן אסף חזן: לא תמיד הולך לנו.
ג'מאל זחאלקה: לא שווה תגובה.
אורן אסף חזן: אז למה אתה מגיב?
דוד ביטן: לא אומרים לאנשים מה שאתה אומר.
דוד ביטן: להגיד לו שאתה רוצה לגרש אותו מהארץ?
דוד ביטן: איזה מין דבר זה?
אורן אסף חזן: לא אמרתי מהארץ, אמרתי לגרש אותו מפה.
דוד ביטן: לא בסדר שאתה אומר את זה, אני אומר לך.
<קריאה: פשוט לא לעניין.
אורן אסף חזן: לא לעניין?
אורן אסף חזן: לא לעניין זה להסית נגד מדינת ישראל - -
דוד ביטן: לא צריך להגיד לאדם את זה.
אורן אסף חזן: - - לא לעניין זה להסית נגד חיילים - - -
אורן אסף חזן: שלא תגיד לי לא לעניין.
דוד ביטן: פעם שנייה.
דוד ביטן: הנה אני מוציא אותך.
אורן אסף חזן: מה אתה עכשיו מוציא.
אורן אסף חזן: עוד פעם להוציא?
דוד ביטן: אתה לא רוצה לשתוק?
אורן אסף חזן: גם הוא לא רוצה לשתוק.
ג'מאל זחאלקה: לדחות את הדיון בנושא הזה לעוד שנה.
ג'מאל זחאלקה: כאשר הדברים יתקררו ואז אפשר לדון בזה ברצינות ובקרירות ולא תוך זה שעכשיו כל אחד רוצה לשנות את החוק ולשנות תחת לחץ דעת קהל.
יואל חסון: אני רוצה לומר שבמאבק בטרור אין קואליציה ואופוזיציה.
יואל חסון: בעינינו לפחות, מבחינת המחנה הציוני, אנחנו תומכים בחקיקה הזאת.
יואל חסון: אנחנו נמצאים בתקופה קשה שבה צריך לפעול ביד קשה נגד הטרור, ולו כדי לאפשר פה אי פעם תהליך מדיני והפרדה בינינו לבין הפלסטינים.
יואל חסון: ורק מאבק בטרור, מאבק נחוש, יביא לאפשרות של גם פתרון מדיני.
יואל חסון: אבל, אני רוצה לומר, אדוני היושב-ראש.
יואל חסון: אני מקווה מאוד שהממשלה תקיים את החקיקה הזאת יותר טוב ממה שהיא לדוגמה מקיימת את הבטחתה לציבור לא להשיב גופות של מחבלים.
יואל חסון: מצהירים שרים בממשלה וראש הממשלה, שלא יחזרו גופות של מחבלים, והנה בהינף יד מוחזרות גופות, מחלישים כאן את עמדתה של ישראל במלחמה בטרור - -
אורן אסף חזן: יש ראש ממשלה בירושלים וראש ממשלה בקריה.
יואל חסון: - - מפעילים כאן לא יותר מתעמולה שלא מביאים אותה לידי ביצוע.
יואל חסון: עדיף היה שלא אומרים דבר.
יואל חסון: אין דבר חמור יותר ממאבק בטרור שבו אתה מאיים במשהו ואתה לא מבצע אותו.
יואל חסון: עצם העובדה שמחזירים את הגופות למחבלים זה במקרה הטוב תעודת עניות לממשלה הנוכחית.
דוד ביטן: קודם כול, הערה אחת – זאת החלטת קבינט, כשההחלטה אמרה שראש הממשלה ושר הביטחון יוכלו לשנות את ההחלטה הזאת.
דוד ביטן: מי בעד לאשר פטור מחובת הנחה להצעת חוק העונשין, לפני הקריאה הראשונה?
ג'מאל זחאלקה: מה עם ההצעה שלי לדחות?
דוד ביטן: אני עושה חמש דקות הפסקה על מנת לקבוע את הרכב הוועדה.
אחמד טיבי: רוויזיה של חבר הכנסת זחאלקה.
ג'מאל זחאלקה: על החוק הזה.
דוד ביטן: רוויזיה.
דוד ביטן: ב-12:20 רוויזיה.
<אתי בן יוסף: מי ביקש את הרוויזיה?
ג'מאל זחאלקה: אני.
צחי הנגבי: מי בעד הצעת הרביזיה של ג'מאל זחאלקה?
צחי הנגבי: מי נגדה?
צחי הנגבי: הצבעה בעד הרביזיה – 1 נגד – רוב הרביזיה על החלטת ועדת הכנסת בדבר הקדמת הדיון בהצעת חוק העונשין (תיקון מס' 123) (הסתה לטרור), התשע"ו–2015 (מ/967), לפני הקריאה הראשונה, לא נתקבלה.
צחי הנגבי: הרביזיה לא אושרה.
צחי הנגבי: ההרכב החדש הוא?
צחי הנגבי: תקריאי אותו.
<אתי בן יוסף: מטעם ועדת הכלכלה: חברי הכנסת איתן כבל, דוד ביטן, נורית קורן, יצחק וקנין, רועי פולקמן, יעקב פרי, דב חנין ועיסאווי פריג'.
<אתי בן יוסף: מטעם ועדת החינוך, התרבות והספורט: יעקב מרגי, מנחם מוזס, מרדכי יוגב, מירב בן ארי, מיקי זוהר, עודד פורר, איציק שמולי ומסעוד גנאים.
<אתי בן יוסף: יושב-ראש הוועדה יהיה חבר הכנסת איתן כבל.
צחי הנגבי: הצבעה בעד הרכב הוועדה – רוב נגד – 1 הרכב הוועדה המשותפת אושר.
יוסי יונה: שיקולים שלנו.
<קריאה: אבל הוא לא חבר בוועדה.
יוסי יונה: אני מחליף.
צחי הנגבי: אוקיי, רביזיה בעוד חצי שעה.
<אתי בן יוסף: נודיע מתי.
צחי הנגבי: נודיע מתי.
רועי פולקמן: חברים, אנחנו פותחים את הדיון של ועדת הכנסת בהתאם לבקשה לנושא חדש של חבר הכנסת עיסאווי פריג' לגבי הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2015 ו-2016).
רועי פולקמן: פרק ה' (חיבור מפעלים לרשת הגז הטבעי) מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2015 ו-2016), התשע"ה-2015 לעניין החלת סמכות הוועדה לתיאום תשתיות.
רועי פולקמן: נשמע את דבריך וניתן גם לעורך הדין זימרת לנמק.
רועי פולקמן: חשוב גם שמגיעים חברי ועדת הכספים.
רועי פולקמן: קדימה, בבקשה, עיסאווי.
עיסאווי פריג': אדוני היושב-ראש, בהמשך לדיון שלנו בחוק ההתייעלות הכלכלית של חיבור מפעלים לרשת הגז הטבעי, היום עלתה לדיון סוגיה מהותית לגבי התשתיות שאנחנו דנים בהן במסגרת החוק.
עיסאווי פריג': במסגרת הנושא הועלתה סוגיית הרשויות המקומיות שהן חלק מהגופים שצריכים להיות בחוק.
עיסאווי פריג': אני חושב שזה נושא מאוד מהותי שמתייחס לגופים משמעותיים ורבים בחרבה וזה בעיני מחייב דיון מחדש וזה נושא חדש.
עיסאווי פריג': לשם כך אני פונה אליכם כדי לאשר את זה כנושא חדש.
רועי פולקמן: עורך הזין זימרת, אתה רוצה להסביר את הנקודה?
<יהודה זימרת: הכלל בפסיקה שנוגע לנושא חדש קובע שזה נושא שלא התקיים בו דיון ציבורי שקדם להליכי החקיקה.
<יהודה זימרת: מה שקורה כאן, כמובן שזה לא היה בהצעת החוק שהונחה בקריאה ראשונה, זה נושא חדש לגמרי הרשויות המקומיות.
<יהודה זימרת: יתר על כן, במסגרת הדיון הנוכחי, אפילו בנוסח שהופץ, הרשויות המקומיות לא היו בפנים.
<יהודה זימרת: להגיד שכאילו שאותן עקרונות של נושא חדש אומרים שלא התקיים דיון ציבורי לפני קבלת ההחלטה אלא - - - בסופו של יום, זה בדיוק המקרה.
<יהודה זימרת: יש פה השלכות רבות מאוד על הרשויות המקומיות.
<יהודה זימרת: יש פה מה שנקרא צורך.
<יהודה זימרת: גם אם מכניסים את הרשויות המקומיות לקחת את הנושא הזה ולהתאים אותו למבנה אחר, מתאים למבנה של חברות ממשלתיות עם הרכב ועדה מאוד-מאוד מסוים.
<יהודה זימרת: יש חוסר אבחנה שרשויות מקומיות כפופות לעוד גופי ערר וטריבונלים מעין שיפוטיים אחרים בתחומים שונים והיחס בין אותם טריבונלים לכולם.
<יהודה זימרת: יש דיון ציבורי שצריך להתקיים, אלה אותם עקרונות ולכן זה נושא חדש.
<יהודה זימרת: אני אומר שמהבחינה הזאת, אם תסתכל במחני הפסיקה, זה נושא חדש.
רועי פולקמן: יושב-ראש הוועדה, כבר הכנסת כבל, בבקשה.
רועי פולקמן: ראשית, בתאבון.
<קריאה: מי שאוכל לבד - - -
רועי פולקמן: נהיה שבע לבד.
יצחק וקנין: בתיאבון, איתן, מכל הלב.
רועי פולקמן: חבר הכנסת כבל, בבקשה.
איתן כבל: אני רוצה להפתיע את הדוקטור שאמר באמת דברים מלומדים ולומר לו שהנציג של מרכז השלטון המקומי היה כאן, הוא אפילו השאיר לי פתק ואפילו קבלתי רשימה של סמסים ולחצים שמאוד מבקשים שנציג מרכז שלטון מקומי יהיה חלק מהטריבונל.
איתן כבל: זאת אומרת, אם אין הוכחה גדולה מכך שהם הפנימו, שהם יודעים, שהם מוכנים להיות חלק מהעניין - - -
עיסאווי פריג': אז למה זה לא היה בהצעה המקורית?
איתן כבל: אני אסביר לך למה, עיסאווי, ההצעה המקורית – הרי החוק מתפתח ויש כאן דברים ונושאים שהונחו על סדר היום והרשות המקומית שהיא שחקן מרכזי, באו אתה בדברים.
איתן כבל: זה לא שלא באו אתה בדברים.
איתן כבל: העובדה היא שהם גם שלחו את הנציג שלהם, הם גם בקשו בקשה.
איתן כבל: המנכ"ל שלהם התקשר עכשיו לעוזר של וביקש לוודא שהם יהיו חלק מההרכב של הוועדה.
רועי פולקמן: אני רק אציין שאני זוכר שבתחילת הדיונים, לפני שבוע או יותר, דובר על הצורך במנגנון תיאום התשתיות.
רועי פולקמן: לקח זמן וכבר הוצג הצורך הזה והוצג הצורך בלעשות את זה עם הרשויות לפני למעלה משבוע.
<יהודה זימרת: בסדר, אבל כל הרעיון של נושא חדש, אחרי קריאה ראשונה להעלות את הנושא הזה, הכול-כך מהותי, בסוף הדרך בלי שזה אפילו הועלה לאתר של הוועדה - - -
<איתי עצמון: זה עלה לאתר.
<יהודה זימרת: לא.
<יהודה זימרת: לא עם הרשויות המקומיות.
<יהודה זימרת: להגיד שזה הליך שנותן שקיפות ונותן דיון פומבי, אני חושב - - -
רועי פולקמן: עורך הדין עצמון, בבקשה.
<איתי עצמון: אני רוצה לומר משפט לעניינו של הפרק שבו אנחנו עוסקים.
<איתי עצמון: עניינו של הפרק הוא חיבור מפעלים לרשת הגז הטבעי.
<איתי עצמון: הפרק נועד להקל על חיבור מפעלים לרשת הגז הטבעי במספר היבטים: בהיבט של אישור מתקנים שנעשה בהם שימוש בתוך המפעלים ונקבע הסדר שלם לעניין הרגולציה שתחול על אותם מתקנים.
<איתי עצמון: בהיבט התכנון והבנייה, כאשר לעניין שזה נקבעו בהצעת החוק תיקונים הן לחוק משק הגז הטבעי והן לחוק התכנון והבנייה כדי להקל על ההליכים התכנוניים והכול במטרה לאפשר חיבור מפעלים לגז טבעי.
<איתי עצמון: הוועדה לתיאום תשתיות אמונה, להבנתי, ככל שמדובר על סכסוכים בין חברות תשתית ממשלתיות לבין חברות החלוקה וחלק אינטגרלי מהנושא, משרשרת הערך שנועדה להקל על חיבור המפעלים לרשת הגז הטבעי.
רועי פולקמן: אני אוסיף, יושב-ראש הוועדה, האם ממילא אנחנו יכולים להגיד כאן לעורך הדין זימרת שהנושא הזה מתוכנן להיות נדון ביום ראשון?
רועי פולקמן: אנחנו אמורים להשלים אותו ביום ראשון או שאמורים להשלים אותו הערב?
איתן כבל: חייבים הערב.
איתן כבל: אני לא יכול לשחק עם - - -
<יהודה זימרת: המשמעות היא שאפילו האנשים הנוגעים בדבר לא יכלו להיות פה.
<יהודה זימרת: כלומר זה לא רק נושא חדש - - -
רועי פולקמן: אז אנחנו תכף ניתן את ההזדמנות לדון בזה ואם יהיו פערים, אנחנו נעלה את זה שוב ואנחנו נדון בחוק.
רועי פולקמן: כרגע אנחנו מצביעים.
רועי פולקמן: מי בעד להגדיר את הנושא כנושא חדש?
רועי פולקמן: מי נגד להגדיר את הנושא כנושא חדש?
רועי פולקמן: בעד ההצעה שלא להגדיר את הנושא כנושא חדש – רוב
רועי פולקמן: נמנעים – אין
רועי פולקמן: הנושא איננו מוגדר כנושא חדש.
רועי פולקמן: הוא יוחזר לוועדה להמשך דיון וההערות יתקבלו שם.
רועי פולקמן: אני בטוח, עורך הדין זימרת, שנקשיב בקשב רב ואיפה שיש הערות נתקן בהתאם.
רועי פולקמן: הישיבה נעולה.
מיקי לוי: אדוני, ענייננו נושא הפנסיה.
מיקי לוי: הממשלה / האוצר מבקשים לפגוע בתנאי הפנסיה, ולהוריד את התקרה מפי ארבע פעמים, כפי הנהוג היום, השכר הממוצע במשק, דהיינו 9,300 שקל, לחיסכון לפנסיה של פי 2.5.
מיקי לוי: זו פגיעה אנושה בחוסכים לפנסיה.
מיקי לוי: במקום שהממשלה תעודד חיסכון, היא הופכת את עורה ומגבילה אותו.
מיקי לוי: רק כדי לסבר את האוזן, פי ארבעה, כפי הנהוג היום, אדוני, הממוצע במשק, הוא 9,300 כפול 4 - 37,200 אפשר היה לחסוך לפנסיה כדי שלא יהיו עניים, כדי שיוכלו לחיות כמו שצריך.
מיקי לוי: ופי 2.5 ממוצע השכר במשק הוא 9,300 כפול 2.5, שזה 23,250.
דוד ביטן: זה מראה את הצעת החוק הראשונית.
רועי פולקמן: זה דיון נורא חשוב, אבל למה זה נושא חדש?
מיקי לוי: כי זה לא עבר במליאה.
מיקי לוי: זה נושא חדש.
משה גפני: רועי, אני רוצה ללכת להצביע.
משה גפני: לא צריך להוסיף.
משה גפני: מה שהוא אומר, שיגיד.
מיקי לוי: לכן עמדת האוצר, עמדת הממשלה פוגעת בפנסיה של אזרחי מדינת ישראל.
מיקי לוי: הכול פיסקלי – אני שואל את האוצר, את החברים הקודמים שלי - ואתם עדיין חברים שלי – הכול פיסקלי?
מיקי לוי: מה, חסר לכם מסים?
מיקי לוי: חסר כסף?
מיקי לוי: פיזרתם אותו?
דוד ביטן: כמה כסף חוסכים פה?
מיקי לוי: שנייה אחת, אדוני.
מיקי לוי: זה בלתי-אחראי.
מיקי לוי: זה פוגע בעתידם של אזרחי מדינת ישראל.
מיקי לוי: אני אומר לכם את זה.
מיקי לוי: אם הייתם באים אתנו בדברים, ומה נטען – נטען כאילו איזשהו צביעה, ואני מאוד מסכים ואפילו מצדיע למיקי רוזנטל, שבא בדברים עם האוצר, ואמרו: רווחי ששינסקי 2 - נצבע אותם, והם יהיו לקרן לדאגה ליצירת מקומות עבודה בנגב.
מיקי לוי: כאילו שאין עניינה של הממשלה יצירת מקומות עבודה בנגב.
מיקי לוי: אני צועק הצילו.
מיקי לוי: זה אזרחי מדינת ישראל.
דוד ביטן: רוצה להוסיף?
אורלי לוי אבקסיס: אדוני היושב-ראש, אני רוצה לחזק את הדברים של חברי מיקי לוי, שציין את הדברים בצורה די ברורה, אבל מה שקורה פה היום, ויש מחלקת המחקר של הכנסת, ובא לתחם בכסף כמה עולה התיקון הזה בחוק המוצע.
אורלי לוי אבקסיס: לפני התיקון, שעוד יותר מרע את קופת הפנסיה של כמעט כל אזרח במדינה, כי אנחנו צריכים לזכור – לא מ-day one אנשים מרוויחים את הסכום הזה.
אורלי לוי אבקסיס: רוב האנשים שנמצאים היום בפנסיה צוברת ולא בפנסיה תקציבית, אלה אנשים שלא מגיל 21 התחילו להרוויח את הסכומים הללו.
אורלי לוי אבקסיס: הם המון שנים למדו.
אורלי לוי אבקסיס: הם המון שנים התמחו במקום העבודה שלהם.
אורלי לוי אבקסיס: אדוני היושב-ראש, חשובה לי תשומת לבך.
אורלי לוי אבקסיס: רוב האנשים כדי להגיע למדרגה הזו, למדו המון שנים, עבדו המון שנים, ויכול להיות שבהם רק בתקופה הזו אורחים לרגע בתוך המדרגה הזו.
אורלי לוי אבקסיס: אנחנו ביקשנו- - -
רועי פולקמן: אז לפני זה הם קיבלו זיכוי.
מיקי לוי: חברים, אני שואל את האוצר – האם ההסתדרות מודעת לצעד הזה?
מיקי לוי: חברים, יהיו הפגנות ויהיו שביתות במשק.
מיקי לוי: זה בלי ידיעה של ההסתדרות.
דוד ביטן: בואו ניתן את כל המשכורת של אלה שמרוויחים הרבה, למשכנתאות.
אורלי לוי אבקסיס: זה פופוליזם זול.
אורלי לוי אבקסיס: אני בזכות דיבור.
דוד ביטן: זה דמגוגי, לומר: ניתן למשכנתאות.
רועי פולקמן: אבל אי-אפשר להתעלם מזה שצריך את המקורות האלה, דוד.
דוד ביטן: זה דמגוגי, לומר את זה.
אורלי לוי אבקסיס: הרי הכספים הללו לא צבועים, אדוני היושב-ראש, ושלא יבלבלו אותך.
אורלי לוי אבקסיס: מחלקת המחקר של הכנסת באה ובדקה, כמה אנשים יאבדו בחיסכון לפנסיה, וגילתה שבכל חודש הם יאבדו כ-680 שקלים חדשים, כלומר יש פה העלאת מסים למעמד הביניים או לכאלה שהם רק אורחים במעמד הביניים, של 8,000 ₪.
אורלי לוי אבקסיס: עכשיו באים להרע את המצב הזה.
אורלי לוי אבקסיס: זה יכול לנוע בין 8,000 ל-12,000 שקלים בשנה בשנה מס חדש.
אורלי לוי אבקסיס: ועל זה אנחנו מתרעמים.
אורלי לוי אבקסיס: למה – כי כולנו יודעים באיזה מצב נמצא הביטחון הפנסיוני של רוב אזרחי המדינה.
אורלי לוי אבקסיס: במקום לעודד את האנשים לחסוך, אף אחד לא בודק את המקדם של ה-220.
אורלי לוי אבקסיס: כלומר X חודשים אחרי שאתה יוצא לפנסיה, מה שצברת צריך להספיק לך.
דוד ביטן: את המס את משלמת עכשיו.
דוד ביטן: כשיהיה לך החיסכון לפנסיה, תקבלי את זה רגיל.
אורלי לוי אבקסיס: אבל אתה מקטין את החיסכון.
דוד ביטן: בנטו.
אורלי לוי אבקסיס: אבל יש מחלקת המחקר – אני מביאה לך תכף את המחקר שלהם.
אורלי לוי אבקסיס: חסר להם כסף.
מיקי לוי: פיסקלי חסר כסף.
מיקי לוי: תגידו את האמת.
דוד ביטן: מה הסיבה שהורדתם את זה לפי 2.5 במקום פי 3?
מיקי לוי: זה היה פי 4.
מיקי לוי: עוד היינו מוכנים לדבר אתם.
דוד ביטן: החוק היה פי 3.
<יעל מבורך: יעל מבורך, אגף תקציבים באוצר.
<יעל מבורך: אנחנו מציעים שאנשים שיש להם הכנסה של מעל 25,000 שקל לחודש – ההתייחסות היא לא לשכר ברוטו אלא לשכר המבוטח.
<יעל מבורך: השכר המבוטח הוא בדרך כלל יותר נמוך מהשכר ברוטו.
<יעל מבורך: לכן, לפי האומדנים של משרד האוצר, שלנו, כולל אגף שוק ההון, מדובר על סדר גודל של 27, 28,000 שקל הכנסה חודשית.
מיקי לוי: אבל פי 2.5 זה 23.
<יעל מבורך: תנו לי רגע.
<יעל מבורך: כשזה היה 4 השכר הממוצע במשק, זה היה מעל 40,000 ומשהו.
<יעל מבורך: עכשיו מורידים את זה.
מיקי לוי: אבל השכר הממוצע במשק הוא 9,300.
מיקי לוי: אתם מעוותים את השכר?
<יעל מבורך: לכן 4 פעמים השכר הממוצע במשק זה קרוב ל-40,000.
מיקי לוי: מה זה, קרוב?
מיקי לוי: אני עושה חשבון פשוט.
מיקי לוי: תפסיקו לשגע אותי.
מיקי לוי: 9,300 כפול 4 זה 37,000.
מיקי לוי: מאיפה אתם מביאים 40,000?
רועי פולקמן: זה לא הנקודה, נו.
דוד ביטן: אנחנו לא ועדת כספים.
דוד ביטן: רבתם שם.
דוד ביטן: אתם משלמים את המס על הדלתא בלבד, או מהשקל הראשון?
<יעל מבורך: כל פרט יכול להחליט לעשות אחד משני הדברים: או להמשיך לחסוך, וליהנות מהטבות מס רק עד התקרה של 2.5, כלומר רק על ההפרשה שלו, ל-2.5 פעמים השכר הממוצע במשק.
מיקי לוי: זה מס שפתיים.
דוד ביטן: אבל הוא חייב להפריש לקופת גמל.
דוד ביטן: איך הוא יכול לא להפריש?
מיקי לוי: זה שינוי מהותי ולא מידתי.
מיקי לוי: אתם פוגעים באזרחים.
מיקי לוי: זה שינוי מהותי.
מיקי לוי: אני רוצה להבין, בכמה כסף מדובר?
מיקי לוי: כמה כסף האוצר חוסך?
מיקי לוי: כמה כסף האוצר מקבל?
מיקי לוי: אני יכול לקבל את התשובה הזו?
מיקי לוי: כמה כסף פיסקלי האוצר מקבל?
אורלי לוי אבקסיס: ומה עמדת ההסתדרות?
דוד ביטן: לנו לה לדבר.
דוד ביטן: מה קרה לכם?
<יעל מבורך: אפשר להשלים את דבריי?
<יעל מבורך: לגבי רמת הפרט, קודם כל.
<יעל מבורך: הנתונים האלה הוצגו מספר פעמים בוועדת כספים, שדנה על הנושא הזה.
<יעל מבורך: הראינו שהפגיעה לרוב האוכלוסייה לא רלוונטית בכלל לתיקון הזה.
<יעל מבורך: 95%- - -
אורלי לוי אבקסיס: אז את פוסלת את מחלקת המחקר והמידע של הכנסת, שתמחרה את זה ב-694 שקלים בחודש?
אורלי לוי אבקסיס: כשיש סתירה בין האוצר לבין מחלקת המחקר של הכנסת, החישוב של מחלקת המחקר של הכנסת, גובר על הערכות האוצר.
דוד ביטן: הבנו את זה.
<יעל מבורך: ממש בקצרה.
<יעל מבורך: 95% מהאוכלוסייה לא נפגעת מזה.
דוד ביטן: זה לא 95.
אורלי לוי אבקסיס: בדקתם כמה זמן הם נמצאים שם?
אורלי לוי אבקסיס: יש לאוכלוסייה הזאת רמת חיסכון מאוד גבוהה לפי הלמ"ס.
דוד ביטן: כמה אתם חוסכים פה?
<יעל מבורך: סך הכול פי 3, זה 220 מיליון שקל.
מיקי לוי: מ-4.
מיקי לוי: זה אומר שזה הרבה יותר מ-220 מיליון שקל.
<יעל מבורך: הדיונים היו בוועדת כספים.
דוד ביטן: כשהיו דיונים על מה מפצלים, אני הייתי נגד החוק הזה ורציתי לפצל, אבל בגלל שזה משפיע באופן ישיר על שכר הח"כים, אז אמרתי: לא אפצל – אעביר את זה לדיון בוועדת כספים, וזה מה שעשיתי, כדי שלא יגידו שבגלל הח"כים אנחנו עושים כך וכך.
דוד ביטן: אבל האוצר, למה שיניתם את זה?
דוד ביטן: למה הפכתם את זה ל-2.5?
דוד ביטן: זה לא ברור לי.
<יעל מבורך: בהתאם להבנות שהיו ביום חמישי בערב- - -
דוד ביטן: עם מי?
<יעל מבורך: שנגעו לתוספות.
דוד ביטן: הוספתם לפה- - -
<יעל מבורך: הורדנו מפה, והוספנו למשכנתאות.
מיקי לוי: אתה מבין – 75 מיליון שקל לרופאים לפריפריה, שהיה חייב להיות, ועוד פיתוח מקומות עבודה בנגב.
מיקי לוי: כאילו זה לא תפקידה של הממשלה, לפתח מקומות עבודה בנגב.
מיקי לוי: זה מה שהיה.
רועי פולקמן: 200 מיליון למשכנתאות לזכאים.
מיקי לוי: זה לא היה בסיכום הזה.
מיקי לוי: אל תכניס את כל ההוצאות של הממשלה.
רועי פולקמן: זה סיכום מהשבוע.
רועי פולקמן: ועדת כספים.
אורלי לוי אבקסיס: אנחנו גם חלק מוועדת הכספים.
רועי פולקמן: אתם סיכמתם.
אורלי לוי אבקסיס: אנחנו לא סיכמנו.
אורלי לוי אבקסיס: מישהו סיכם ולא עדכן אותנו?
אראל מרגלית: אנחנו דנו בזה.
אראל מרגלית: גם עם גפני, ישבנו, וזה לא עלה.
אראל מרגלית: עלו הדברים האחרים.
רועי פולקמן: המשכנתאות?
אראל מרגלית: המשכנתאות – עלה.
אורלי לוי אבקסיס: האם הסתדרות העובדים יודעת מהסכום הזה?
אורלי לוי אבקסיס: קיבלתי טלפונים מההסתדרות.
מיקי לוי: זה יעבור בוועדת כספים, ויהיו שביתות במשק.
אורלי לוי אבקסיס: כמה יעלה למשק השביתות האלה?
אורלי לוי אבקסיס: אני נשארתי פה.
אורלי לוי אבקסיס: לא הצבענו, אם אתה שוכח.
אורלי לוי אבקסיס: גם אמרתם – יש פה פגיעה אישית, שאמרתי שמי שידע על ביטול המענקים לפריפריה ועבר על זה לסדר-היום- - -
מיקי לוי: אני רוצה לנצל ברשותך את כניסתו של מנכ"ל משרד האוצר, שאני מאוד מעריך אותו באופן אישי, ולשאול, האם מישהו דיבר עם ההסתדרות על המהלך הזה?
דוד ביטן: רבותיי, בואו לא נטען טיעונים דמגוגיים, שזה הולך למשכנתאות.
דוד ביטן: בואו ניקח את כל המשכורות של כל- - - וניתן אותם למשכנתאות.
דוד ביטן: שלא ירוויחו כלום.
דוד ביטן: יעבדו בחינם.
דוד ביטן: מספיק עם הדברים האלה.
אורלי לוי אבקסיס: אבל זה לא היה חלק מהתקציב.
אורלי לוי אבקסיס: אתם הוספתם עכשיו עוד גזרה על התקציב.
אורלי לוי אבקסיס: אז אל תגידו תקציב בלי מסים.
אורלי לוי אבקסיס: מעמד הביניים משלם 12,000 שקל.
רועי פולקמן: אורלי, אל תדברי - מדובר על אנשים שמרוויחים מעל 30,000 בחודש.
אורלי לוי אבקסיס: יכול להיות שבחודש אחד הם מרווחים את זה.
רועי פולקמן: אין לך בושה לדבר על לעזור למעמד הביניים?
רועי פולקמן: זה עובר לחלשים?
אורלי לוי אבקסיס: אתה חוצפן.
אורלי לוי אבקסיס: זה פנסיה צוברת.
אורלי לוי אבקסיס: יכול להיות שאותו אדם לא צבר שקל.
רועי פולקמן: מה את מדברת?
אורלי לוי אבקסיס: אל תגידו שזה תקציב בלי מסים.
אורלי לוי אבקסיס: איזה עשירון עליון?
רחל עזריה: מ-30,000 שקל זה עשירון עליון.
מיקי לוי: אתם מדברים שטויות.
מיקי לוי: מפי 4 אתם רוצים להוריד ל-2.5? בושה.
דוד ביטן: מיקי, אני קורא לך לסדר פעם ראשונה, שניכם.
דוד ביטן: אם תמשיכו לדבר, אוציא אתכם.
דוד ביטן: כל אחד ידבר בתורו.
דוד ביטן: רוזנטל.
דוד ביטן: לא צריך לריב.
מיקי רוזנטל: האמירה שלפיה מדובר באנשים שמרוויחים הרבה כסף היא טעות.